﻿Academia de Studii Economice din Moldova Facultatea „Business şi administrarea afacerilor” Catedra „Turism şi servicii hoteliere” LUCRARE METODICĂ privind activitatea practică de licenţă a studenţilor în cadrul întreprinderilor de profil pentru studenţii specialităţii „Turism” Chişinău, 2016 Autori: Roman Livandovschi, doctor în ştiinţe economice, conferenţiar universitar; Rusu Livia, drd , lector universitar Furculiţă Igor, magistru, lector universitar Lucrarea metodică a fost discutată şi aprobată la şedinţa catedrei „ Turism, servicii hoteliere” (Proces-verbal Nr 1 din 01 09 2016) Şef-catedră TSH, dr hab , prof univ E Turcov 2 Cuprins Notă introductivă 1 Scopul şi sarcinile practicii de licenţă 2 Organizarea practicii de licenţă 2 1 Dispoziţii generale 2 2 Rolul întreprinderilor şi instituţiilor de profil 2 3 Funcţiile coordonatorului practicii de la catedră 2 4 Funcţiile coordonatorului practicii de la întreprinderea de profil 2 5 Obligaţiunile studentului în perioada practicii de licenţă 3 Conţinutul practicii de licenţă 3 1 Perioada şi obiectivele practicii de licenţă 3 2 Practica de licenţă la întreprinderile din industria turismului 3 2 1 Turoperatori şi agenţii de turism 3 2 2 Unităţi de cazare 3 2 3 Unităţi de alimentaţie (restauraţie) 4 Întocmirea raportului de practică 4 1 Indicaţii generale 4 2 Prezentarea, recenzarea şi susţinerea raportului de practică Anexe 3 Notă introductivă Practica de licenţă la întreprinderile de turism constituie o parte componentă a procesului de formare complexă a specialiştilor pentru turism şi industria hotelieră Planul de studii la specialitatea „Turism”, „Turism şi servicii hoteliere" prevede pentru studenţii anului V petrecerea practicii de licenţă în vederea implementării cunoştinţelor teoretice în cadrul procedeelor practice de gestiune a agenţiilor de turism, hotelurilor şi restaurantelor Abilităţile şi dexterităţile privind realizarea funcţiilor de gestiune la nivel de vârf (top management) şi de subdiviziuni (middle management) vor fi, ulterior, reflectate în procesul elaborării tezelor de licenţă ale studenţilor 1 Scopul şi sarcinile practicii de licenţă La nivel de cunoaştere a activităţii:  să cunoască procedura de înfiinţare şi iniţiere a afacerilor în cadrul întreprinderilor de profil;  să cunoască tipologia întreprinderilor, forma organizatorico-juridică şi structura funcţională a acestora;  să cunoască principiile de gestiune pe tipuri de întreprinderi;  să însuşească interconexiunile dintre mediul intern şi cel extern al întreprinderii de profil;  să studieze în ansamblu conjunctura industriei turistice şi poziţionarea întreprinderii în cadrul acesteia;  să determine obiectivele activităţii întreprinderii la nivel de gestiune şi organizare;  să cunoască reguli, tehnici şi procedee specifice întreprinderii analizate în vederea realizării obiectivelor acesteia;  să obţină experienţa în domeniu de pe urma practicii de licenţă La nivel de aplicare:  să efectueze analize comparative privind abordările teoretice şi realizarea activităţilor practice în cadrul întreprinderii în care studentul efectuează practica de licenţă;  să implementeze cunoştinţele însuşite la lecţiile teoretice şi practice privind organizarea operaţiunilor tehnice în cadrul întreprinderii;  să aplice metodele de cercetare şi prelucrare a informaţiei de gestiune, precum şi de utilizare a acestora în procesul de luare a deciziilor manageriale; 4  să elaboreze un plan de acţiuni privind perfecţionarea procesului de creare, promovare şi comercializare a ofertei în cadrul unităţii de profil;  să utilizeze politici şi instrumente privind controlul costurilor şi formarea preţurilor, precum şi alegerea modalităţilor adecvate de plată;  să analizeze posibilităţile de adaptare şi reorganizare oportună a activităţii în cadrul mediului concurenţial generator de riscuri şi incertitudini;  să determine conţinutul relaţiilor contractuale în procesul de negociere;  să aplice instrumentele privind monitorizarea satisfacţiei consumatorilor, precum şi să determine metodele de fidelizare a clientelei întreprinderii 2 Organizarea practicii de licenţă 2 1 Dispoziţii generale Studenţii sunt repartizaţi la practică în baza contractului dintre Academia de Studii Economice din Moldova şi întreprinderea de profil respectivă Repartizarea se confirmă prin ordinul instituţiei de învăţământ Practica de licenţă se efectuează în semestrul 10 pe parcursul a 12 săptămâni 2 2 Rolul întreprinderilor de profil Organizarea practicii de licenţă este realizată cu scopul antrenării studenţilor specialităţii „Turism”, „Turism şi servicii hoteliere” în activitatea practică, prin dezvoltarea de abilităţi şi deprinderi profesionale Rolul întreprinderilor de profil este argumentat prin oferirea mediului propice pentru studenţi în vederea familiarizării acestora cu viitoarea lor profesie În vederea realizării cu succes a practicii de licenţă, întreprinderile de profil îndeplinesc următoarele funcţii:  să familiarizeze studenţii cu regulamentul intern al întreprinderii;  să permită participarea studenţilor la procesul de organizare a activităţii subdiviziunilor întreprinderii;  să permită accesul studenţilor la sistemul informaţional al întreprinderii privind sfera de activitate a acesteia;  să creeze condiţii favorabile implicării directe a studenţilor practicanţi în activitatea practică a întreprinderii;  să numească un conducător al practicii de producţie din partea întreprinderii de profil 5 2 3 Funcţiile coordonatorului practicii de la catedră Conducătorii practicii de la catedra „Turism, servicii hoteliere” sunt responsabili de asigurarea didactică şi metodică a organizării şi efectuării practicii de licenţă Efectuarea practicii prevede un instructaj la catedră care este efectuat cu 4-5 zile înaintea începerii practicii Pe parcursul practicii conducătorul de la catedră verifică desfăşurarea ei şi efectuează vizite la locul practicii (cel puţin două vizite) Conducătorul acordă consultaţii privind mersul practicii de licenţă şi întocmirii raportului de practică, verifică însuşirea programei practicii de către student, depistează obstacolele în organizarea practicii, contribuind la înlăturarea lor 2 4 Funcţiile coordonatorului practicii de licenţă de la întreprinderea de profil Coordonatorul practicii de licenţă în cadrul unităţilor de profil este numit de către directorul unităţii de profil Funcţiile acestuia sunt:  să alcătuiască planul tematic şi calendaristic al practicii;  să efectueze instructajul privind protecţia muncii;  să aducă la cunoştinţă studenţilor practicanţi regulamentul intern şi particularităţile muncii personalului în cadrul unităţii şi să verifice respectarea acestora;  să efectueze controlul sistematic al nivelului îndeplinirii programei practicii de licenţă şi întocmiri raportului de practică;  la sfârşitul perioadei practicii de licenţă să facă o recenzie privind realizarea practicii de către student, confirmată prin semnătura conducătorului şi ştampila întreprinderii / instituţiei de profil 2 5 Obligaţiile studentului în perioada practicii de licenţă:  să prezinte operativ catedrei „Turism, servicii hoteliere” următoarea informaţie: denumirea şi adresa întreprinderii / instituţiei de profil, numele şi prenumele conducătorului practicii de la întreprindere / instituţie şi telefoanele de contact ale acestuia;  să se prezintă zilnic la locul practicii de licenţă şi să respecte graficul de lucru stabilit de către conducătorul practicii de la unitatea de profil;  să se conformeze regulamentului de muncă al întreprinderii / instituţiei;  să studieze şi să respecte cu stricteţe regulile de protecţie a muncii, tehnica securităţii şi igiena de producţie;  să îndeplinească obiectivele şi sarcinile indicate în programa practicii de licenţă;  să participe la activitatea de cercetări în cadrul întreprinderii / instituţiei de profil;  să poarte responsabilitate pentru munca efectuată şi rezultatele acesteia;  să completeze regulat jurnalul practicii de licenţă 6 3 Conţinutul practicii de licenţă 3 1 Perioada şi obiectivele practicii de licenţă Practica de licenţă poate fi efectuată în cadrul întreprinderilor şi instituţiilor care activează în domeniul turismului şi serviciilor hoteliere şi de restaurant De asemenea, studenţii pot efectua practica de licenţă în cadrul structurilor guvernamentale şi asociaţilor profesionale cu tangenţă turistică (anexa 2) Durata practicii de licenţă în conformitate cu planul de studii este de 12 săptămâni 3 2 Practica de licenţă la întreprinderile din industria turismului 3 2 1 Turoperatori şi agenţii de turism Pe parcursul practicii de licenţă studentul practicant trebuie să însuşească următoarele compartimente şi activităţi:  analiza amplasamentului agenţiei de turism în teritoriu;  studiul privind relaţiile agenţiei de turism cu mediul extern;  elaborarea structurii organizaţionale (organigramei) a agenţiei de turism, determinarea tipului unităţii şi forma juridică a acesteia;  analiza cadrului legislativ privind reglementarea activităţii agenţiei de turism;  analiza portofoliului documentar şi elaborarea fişierului informaţional privind relaţiile agenţiei de turism cu mediul extern;  analiza patrimoniului şi dotărilor tehnico-materiale ale agenţiei de turism;  studiul privind nivelul utilizării diferitelor sisteme informaţionale în cadrul agenţiei de turism (internet, intranet, sisteme computerizate de rezervări hoteliere şi de transport ş a );  analiza ofertei turistice a agenţiei de turism după destinaţiile turistice (turism intern, turism emitent, turism receptor) cu prezentarea itinerarelor turistice existente în cadrul agenţiei;  determinarea procedeelor şi tehnicilor utilizate de către agenţia de turism în procesul elaborării excursiilor şi vizitelor turistice (analiza întocmirii fişelor tehnice ale itinerarelor, studiul hărţilor şi planurilor de teren a excursiilor ş a );  studiul privind încadrarea resurselor turistice naturale şi antropice ale Republicii Moldova în itinerarele turistice ale agenţiei de turism pe tipuri de vizitatori (naţionali şi străini); 7  elaborarea unui itinerar propriu de turism intern sau transfrontalier şi a fişei tehnice a acestuia în vederea completării vidului ofertei turistice interne în cadrul agenţiei de turism;  studiul proceselor de organizare a formelor de turism oferite de către agenţia de turism potenţialilor săi clienţi (turism rural, turism cultural, turism balnear, turism montan, turism social, turism de litoral ş a );  analiza complexităţii serviciilor oferite de către agenţia de turism;  studiul activităţii birourilor privind organizarea şi gestiunea activităţii în cadrul agenţiei de turism: - biroul secretariat (analiza lucrărilor de secretariat, a corespondenţei ş a ); - biroul promovări şi relaţii cu clienţii (analiza tehnicilor şi metodelor utilizate în cadrul activităţii de marketing a agenţiei); - biroul tarife şi documentare (analiza dinamicii preţurilor în sezon, extrasezon şi sezon de vârf, modalităţile de plată utilizate); - biroul turism (v analiza ofertei turistice a agenţiei de mai sus); - biroul transporturi şi rezervări (analiza complexităţii serviciilor oferite de agenţie); - biroul administrativ şi financiar (analiza indicatorilor economico-financiari) 3 2 2 Unităţi de cazare Pe parcursul practicii de licenţă studentul practicant trebuie să însuşească următoarele compartimente şi activităţi:  poziţionarea unităţii de cazare în cadrul structurii urbanistice a localităţii (elaborarea hărţii de amplasare a hotelului);  studiul privind legăturile funcţionale în unitatea de cazare (schema generală a unităţii);  determinarea tipului unităţii potrivit criteriilor: structura organizatorico-juridică, tipul proprietăţii, forma de integrare şi / sau asociere (hotel independent, lanţ hotelier voluntar sau integrat ş a m d );  analiza cadrului legislativ privind reglementarea activităţii unităţii de cazare (licenţă de activitatea, autorizaţie de funcţionare, autorizaţie sanitară ş a );  determinarea caracteristicilor fundamentale ale unităţii de cazare privind nivelul de confort (pe stele), regimul de funcţionare şi capacitatea de cazare; 8  însuşirea cerinţelor de bază privind munca personalului în unitatea de cazare (standardele profesionale, regulamentele, documentele privind reglementarea activităţii unităţii de cazare, tehnica securităţii muncii);  întocmirea planului de amenajare şi elaborarea structurii funcţionale a unităţii de cazare;  elaborarea organigramei (structurii organizaţionale) a unităţii de cazare;  studiul activităţii departamentelor (birourilor) privind organizarea şi gestiunea activităţii în cadrul unităţii de cazare: - departamentul turism (activitatea serviciului front-office cu analiza funcţiilor specifice, amenajarea holului şi amplasarea panoului pentru chei, afişierul privind tarifele de cazare şi alte servicii prestate ş a ), - departamentul restaurante (analiza activităţii departamentului alimentaţie vezi paragraful 3 2 3 ), - departamentul prestaţii (analiza serviciilor complementare oferite de către unitatea de cazare clienţilor ca serviciile de informare, serviciile de schimb valutar, shopping, închirieri autoturisme, servicii taxe, întreţinerea îmbrăcămintei şi încălţămintei, posibilitatea organizării de banchete, existenţa sălilor de conferinţă, organizarea agrementului ş a) , - departamentul administrativ şi financiar (studiul privind implementarea funcţiilor de management, analiza indicatorilor economico-financiari (v analiza indicatorilor economico-financiari ai unităţii de cazare de mai jos), analiza principiilor de gestiune contabilă, studiul de fezabilitate şi analiza patrimoniului imobiliar), - departamentul resurse umane (analiza structurii personalului în funcţie de număr, posturi, formare şi experienţă profesională, determinarea principiilor de organizare a muncii în cadrul unităţii de cazare, elaborarea fişelor de post privind responsabilităţile de muncă a personalului, analiza programării timpului de muncă ş a ), - departamentul comercial (studiul privind relaţiile contractuale în procesele de amonte şi aval, procedeele de aprovizionare, desfacere şi prestaţie, politicile de marketing, tehnicile de comercializare şi mijloacele de plată utilizate), - departamentul tehnic (activitatea serviciului de etaj, amenajarea, întreţinerea şi curăţenia zilnică a holurilor de etaj, a culoarelor, spaţiilor de cazare de 9 folosinţă individuală şi comună, oficiilor de etaj, oficiilor room-service, grupurilor sanitare comune, sălilor de reuniune şi multifuncţionale ş a 1);  analiza indicatorilor economico-financiari ai unităţii de cazare: - indicatorii volumului de activitate (gradul de ocupare, indicele de frecventare, durata medie a şederii, tariful afişat al camerelor, tariful mediu real al camerelor, cifra de afaceri totală anuală ş a ), - indicatorii investiţiei (structura bugetului de investiţie, investiţia specifică pentru o cameră, suprafaţa medie a camerei ş a ), - indicatorii de cheltuieli (cheltuielile de personal, consumul de alimente şi băuturi, cheltuielile fixe, cheltuielile promoţionale), - indicatorii de rentabilitate (pragul rentabilităţii, ratele rentabilităţii, cash-flow-ul, productivitatea personalului) 3 2 3 Unităţi de alimentaţie (restauraţie) Pe parcursul practicii de licenţă studentul practicant trebuie să însuşească următoarele compartimente şi activităţi:  analiza amplasamentului unităţii de restauraţie în teritoriu;  studiul privind legăturile funcţionale în unitatea de restauraţie (schema generală a unităţii);  elaborarea structurii organizaţionale (organigramei) a unităţii de restauraţie, determinarea tipului unităţii şi forma juridică a acesteia;  analiza cadrului legislativ privind reglementarea activităţii unităţii de restauraţie (licenţă de activitatea, autorizaţie de funcţionare, autorizaţie sanitară ş a );  analiza segmentului-ţintă de piaţă la care se referă unitatea de restauraţie;  studiul ofertei unităţii de restauraţie: meniul, listele de preparate şi băuturi şi complexitatea serviciilor prestate;  analiza activităţii de planificare privind politicile de gestiune a procesului de producţie şi prestaţie în cadrul unităţii de restauraţie;  determinarea specificului implementării politicilor la întreprinderea de restauraţie;  studiul privind amenajarea tehnologică a unităţii de restauraţie cu mobilier, utilaj tehnologic şi comercial în sălile de producţie şi sălile de servire;  analiza dotării cu utilaje tehnologice şi mobilier în cadrul sălilor de producţie şi de prestaţie; 1 Rezultatul studiului poate fi diferit în funcţie de tipul structurii organizaţionale şi caracteristicile fundamentale 10  analiza fluxului tehnologic în bucătăria unităţii de restauraţie şi elaborarea planului funcţional al unităţii;  determinarea principiilor merceologice şi a regulilor privind activitatea de aprovizionare a unităţii de restauraţie cu produse destinate prelucrării tehnologice;  analiza documentelor necesare care certifică calitatea, originea şi condiţiile de păstrare a băuturilor şi a produselor alimentare destinate preparării bucatelor;  însuşirea cerinţelor de bază privind munca personalului în unitatea de restauraţie (standardele de servire, regulamentele şi fişele de post, documentele privind reglementarea activităţii unităţii de restauraţie, tehnica securităţii muncii ş a );  studiul privind procesul de pregătire a unităţii de restauraţie în vederea servirii clienţilor: activitatea de curăţenie şi întreţinere, decoraţiunile interioare şi mise-en-place-ul;  însuşirea tehnicilor şi procedeelor de servire a clienţilor: comportamentul şi gestica profesională, tehnici privind efectuarea serviciilor, studierea specificului de servire în sălile de restaurant, baruri, camere de hotel, banchete ş a ;  analiza procedurii de calcul a costurilor în cadrul unităţii de restauraţie;  studierea metodelor de calcul a preţurilor pentru oferta serviciilor de restauraţie;  studiul privind modalităţile de plată utilizate în cadrul unităţilor de restauraţie la intrarea şi ieşirea mijloacelor băneşti;  analiza funcţiei de control în cadrul unităţii: - controlul bugetului de venituri şi cheltuieli ca suport decizional în prognozare şi planificare, - controlul calităţii bunurilor şi serviciilor prestate, - monitorizarea satisfacţiei consumatorilor;  analiza indicatorilor economico-financiari ai unităţii de restauraţie: - volumul total al desfacerilor, inclusiv din producţia proprie (culinară) şi urmărirea îndeplinirii planului de desfacere, - adaosul comercial, inclusiv adaosul special de alimentaţie publică şi calcului cotei medii a adaosului comercial, - cheltuielile de circulaţie, inclusiv volumul şi nivelul cheltuielilor de circulaţie, - beneficiul şi rentabilitatea, inclusiv rata rentabilităţii, - productivitatea muncii şi numărul personalului 11 4 Întocmirea raportului de practică 4 1 Indicaţii generale Întocmirea raportului cu privire la îndeplinirea programei practicii de licenţă se efectuează pe parcursul petrecerii practicii la întreprinderile de profil La finele practicii raportul în cauză se verifică şi se aprobă de către conducătorul practicii de la întreprindere, apoi se prezintă la catedră conducătorului de practică Toate compartimentele programului trebuie să fie reflectate în raportul de practică, să conţină diferite informaţii şi materiale concrete privind activitatea întreprinderii, să aibă anexele necesare Portofoliul practicii de licenţă prezentat de către studentul practicant coordonatorului practicii de la catedră trebuie să includă în mod obligatoriu:  Raportul de practică (foaia de titlu, conţinutul propriu-zis, propuneri şi recomandări, anexe);  Jurnalul tipizat al practicii de licenţă (completarea foii de titlu, al ordinului de repartizare, a ordonanţei şi a înştiinţării, semnate şi ştampilate, de asemenea, îndeplinirea planului calendaristic de muncă şi indicarea activităţilor zilnice de practică, precum şi a celorlalte consemnări din jurnal);  Caracterizarea (referinţa) din partea conducătorului practicii de la întreprinderea de profil privind aprecierea activităţii studentului practicant (confirmată prin semnătura acestuia şi ştampila întreprinderii respective) 4 2 Prezentarea, aprobarea şi susţinerea raportului de practică Textul redactat al raportului de practică este tehnoredactat şi listat în formatul A4 Textul (mărimea 14, intervalul 1,5, Times New Roman) trebuie să se înscrie în următorii parametri ai paginii: câmp sus şi câmp jos – 2,5 cm, câmp stânga – 3 cm şi câmp dreapta – 1,5 cm Paginile raportului se numerotează (colţul dreapta de jos), cu excepţia foii de titlu şi al anexelor (cu indicarea numărului de ordine al acestora) Raportul de practică se prezintă conducătorului practicii de la catedră în primele zile de la încheierea practicii de licenţă pentru aprobare, în vederea susţinerii ulterioare Susţinerea raportului de practică are loc conform graficului stabilit de catedra „Comerţ, turism, servicii hoteliere” Raportul de practică este apreciat cu calificativul „admis” sau „respins” de către o comisie formată din cadrele didactice ale catedrei şi numite de către şeful catedrei În procesul susţinerii raportului de practică studentul trebuie să convingă membrii comisiei că, în urma practicii de licenţă, acesta a căpătat deprinderi practice de lucru, dă dovadă 12 de capacităţi analitice privind activitatea de bază a întreprinderii şi este în stare să sugereze propuneri şi recomandării pertinente privind îmbunătăţirea activităţii întreprinderii Studentul care nu se conformează cerinţelor prezentei programe obţine calificativul „respins” şi repetă practica de licenţă În caz contrar, se exmatriculează de la facultate 13 Anexa 1 Foaia de titlu a raportului de practică Academia de Studii Economice din Moldova Catedra „Turism şi servicii hoteliere” RAPORTUL practicii de licenţă la întreprinderea de profil (denumirea acesteia) a studentului anului III, specialitatea______________________________grupa_______________ numele, prenumele__________________________________________________ Coordonatorul practicii de la catedră (titlul ştiinţific şi ştiinţifico-didactic, prenumele şi numele) Coordonatorul practicii de la întreprinderea de profil (prenumele şi numele, funcţia acestuia) Chişinău, 2016 14 Anexa 2 Practica în cadrul structurilor guvernamentale şi asociaţiilor profesionale cu tangenţă turistică Pe parcursul practicii de licenţă studentul practicant trebuie să însuşească următoarele compartimente şi activităţi:  analiza structurală a instituţiei de profil;  aderenţa la un anumit organism guvernamental / nonguvernamental;  evidenţierea funcţiilor şi sarcinilor îndeplinite în cadrul industriei turistice a ţării;  analiza relaţiilor de colaborare şi de parteneriat în cadrul sistemului turistic;  analiza activităţii instituţiei de profil în cauză;  studierea cadrului legislativ privind: - iniţierea şi organizarea activităţii turismului, - prestarea serviciilor de bază şi adiţionale în turism, - ocrotirea obiectelor de cult, - protecţia drepturilor de autor şi conexe;  studierea strategiei de dezvoltare durabilă a turismului;  analiza ofertei privind proiectele investiţionale în dezvoltarea turismului receptor al Republicii Moldova;  analiza ofertei privind serviciile de consultanţă şi instruire în domeniul turismului la nivel naţional;  studierea programelor anuale privind organizarea seminarelor de profil a expoziţiilor specializate de importanţă naţională şi internaţională;  studierea strategiilor privind promovarea traseelor ecologice, culturale în ţară şi peste hotare;  studierea programelor privind schimbul de experienţă a instituţiei cu omologii de peste hotare 15 